Ericu950/Stoicheia-meter-silver huggingface dataset:
οὐ δεῖ δὴ τὰ τοιαῦθ ἑκάστοτε τιμᾶν οὐ δὲ θαυμάζειν ὑμᾶς , οὐ δὲ τὴν φιλοτιμίαν ἐκ τούτων κρίνειν , εἴ τις οἰκοδομεῖ λαμπρῶς ἢ θεραπαίνας κέκτηται πολλὰς ἢ σκεύη , ἀλλ ὃς ἂν ἐν τούτοις λαμπρὸς καὶ φιλότιμος ᾖ , ὧν ἅπασι μέτεστι τοῖς πολλοῖς ὑμῶν ·
ὧν οὐδὲν εὑρήσετε τούτῳ προσόν .
ἀλλὰ νὴ Δία τριήρη ἐπέδωκεν ·
ταύτην γὰρ οἶδ ὅτι θρυλήσει , καὶ φήσει ἐγὼ ὑμῖν τριήρη ἐπέδωκα .
οὑτωσὶ δὴ ποιήσατε .
εἰ μέν , ὦ ἄνδρες Ἀθηναῖοι , φιλοτιμίας εἵνεκα ταύτην ἐπέδωκεν , ἣν προσήκει τῶν τοιούτων ἔχειν χάριν , ταύτην ἔχετ αὐτῷ καὶ ἀπόδοτε , ὑβρίζειν δὲ μὴ δῶτε ·
οὐδενὸς γὰρ πράγματος οὐ δ ἔργου τοῦτο συγχωρητέον .
εἰ δὲ δὴ καὶ δειλίας καὶ ἀνανδρίας εἵνεκα δειχθήσεται τοῦτο πεποιηκώς , μὴ παρακρουσθῆτε .
πῶς οὖν εἴσεσθε ;
ἐγὼ καὶ τοῦτο διδάξω ·
ἄνωθεν δέ , βραχὺς γάρ ἐσθ ὁ λόγος , λέξω .
ἐγένοντ εἰς Εὔβοιαν ἐπιδόσεις παρ ὑμῖν πρῶται ·
τούτων οὐκ ἦν Μειδίας , ἀλλ ἐγώ , καὶ συντριήραρχος ἦν μοι Φιλῖνος ὁ Νικοστράτου .
ἕτεραι δεύτεραι μετὰ ταῦτ εἰς Ὄλυνθον 0 ·
οὐ δὲ τούτων ἦν Μειδίας .
καίτοι τόν γε δὴ φιλότιμον πανταχοῦ προσῆκεν ἐξετάζεσθαι .
τρίται νῦν αὗται γεγόνασιν ἐπιδόσεις ·
ἐνταῦθ ἐπέδωκεν .
ἐν τῇ βουλῇ γιγνομένων ἐπιδόσεων παρὼν οὐκ ἐπεδίδου τότε ·
ἐπειδὴ δὲ πολιορκεῖσθαι τοὺς ἐν Ταμύναις στρατιώτας ἐξηγγέλλετο , καὶ πάντας ἐξιέναι τοὺς ὑπολοίπους ἱππέας , ὧν εἷς οὗτος ἦν , προεβούλευσεν ἡ βουλή , τηνικαῦτα φοβηθεὶς τὴν στρατείαν ταύτην εἰς τὴν ἐπιοῦσαν ἐκκλησίαν , πρὶν καὶ προέδρους καθέζεσθαι , παρελθὼν ἐπέδωκεν .
τῷ δῆλον , ὥστε μη δ ἀντειπεῖν αὐτὸν ἔχειν , ὅτι τὴν στρατείαν φεύγων , οὐ φιλοτιμίᾳ , τοῦτ ἐποίησεν 0 ;
τοῖς μετὰ ταῦτα πραχθεῖσιν ὑπ αὐτοῦ 0 .
τὸ μὲν γὰρ πρῶτον , ὡς οὐκ ἐδόκει , προϊούσης τῆς ἐκκλησίας καὶ λόγων γιγνομένων , τῆς τῶν ἱππέων βοηθείας ἤδη δεῖν , ἀλλ ἀνεπεπτώκει τὰ τῆς ἐξόδου , οὐκ ἀνέβαιν ἐπὶ τὴν ναῦν ἣν ἐπέδωκεν , ἀλλὰ τὸν μέτοικον ἐξέπεμψε τὸν Αἰγύπτιον , Πάμφιλον , αὐτὸς δὲ μένων ἐνθάδε τοῖς Διονυσίοις διεπράττετο ταῦτ ἐφ οἷς νυνὶ κρίνεται ·
ἐπειδὴ δ ὁ στρατηγὸς Φωκίων μετεπέμπετο τοὺς ἐξ Ἀργούρας ἱππέας ἐπὶ τὴν διαδοχὴν καὶ κατείληπτο σοφιζόμενος , τόθ ὁ δειλὸς καὶ κατάρατος οὑτοσὶ λιπὼν τὴν τάξιν ταύτην ἐπὶ τὴν ναῦν ᾤχετο , καὶ ὧν ἱππαρχεῖν ἠξίωσε παρ ὑμῖν ἱππέων , τούτοις οὐ συνεξῆλθεν .
εἰ δ ἐν τῇ θαλάττῃ κίνδυνός τις ἦν , εἰς τὴν γῆν δῆλον ὅτι ᾤχετ ἄν .
οὐ μὴν Νικήρατός γ οὕτως ὁ τοῦ Νικίου , ὁ ἀγαπητός , ὁ ἄπαις , ὁ παντάπασιν ἀσθενὴς τῷ σώματι 0 ·
οὐ δ Εὐκτήμων ὁ τοῦ Αἰσίωνος , οὐχ οὕτως 0 ·
οὐ δ Εὐθύδημος ὁ τοῦ Στρατοκλέους ·
ἀλλ αὐτῶν ἕκαστος ἑκὼν ἐπιδοὺς τριήρη οὐκ ἀπέδρα ταύτῃ τὴν στρατείαν , ἀλλὰ τὴν μὲν ἐν χάριτος μέρει καὶ δωρειᾶς παρεῖχον πλέουσαν τῇ πόλει , οὗ δ ὁ νόμος προσέταττεν , ἐνταῦθα τοῖς σώμασιν αὐτοὶ λῃτουργεῖν ἠξίουν .
ἀλλ οὐχ ὁ ἵππαρχος Μειδίας , ἀλλὰ τὴν ἐκ τῶν νόμων τάξιν λιπών , οὗ δίκην ὀφείλει τῇ πόλει δοῦναι , τοῦτ ἐν εὐεργεσίας ἀριθμήσει μέρει .
καίτοι τὴν τοιαύτην τριηραρχίαν , ὢ πρὸς θεῶν , πότερον τελωνίαν καὶ πεντηκοστὴν καὶ λιποτάξιον καὶ στρατείας ἀπόδρασιν καὶ πάντα τὰ τοιαῦθ ἁρμόττει καλεῖν , ἢ φιλοτιμίαν 0 ;
οὐδένα γὰρ τρόπον ἄλλον ἐν τοῖς ἱππεῦσιν αὑτὸν ἀτελῆ ποιῆσαι στρατείας δυνάμενος ταύτην εὕρηκε Μειδίας καινὴν ἱππικήν τινα πεντηκοστήν .
καὶ γὰρ αὖ τοῦτο 0 .
τῶν ἄλλων ἁπάντων τῶν ἐπιδόντων τριηράρχων παραπεμπόντων ὑμᾶς ὅτε δεῦρ ἀπεπλεῖτ ἐκ Στύρων , μόνος οὗτος οὐ παρέπεμπεν , ἀλλ ἀμελήσας ὑμῶν χάρακας καὶ βοσκήματα καὶ θυρώμαθ ὡς αὑτὸν καὶ ξύλ εἰς τὰ ἔργα τὰ ἀργύρει ἐκόμιζεν , καὶ χρηματισμός , οὐ λῃτουργία γέγονεν ἡ τριηραρχία τῷ καταπτύστῳ τούτῳ .
ἀλλὰ μὴν ὡς ἀληθῆ λέγω σύνιστε μὲν τὰ πολλὰ τούτων , ὅμως δὲ καὶ μάρτυρας ὑμῖν καλῶ .
μΑΡτΥΡΕσ Κλέων Σουνιεύς , Ἀριστοκλῆς Παιανιεύς , Πάμφιλος , Νικήρατος Ἀχερδούσιος , Εὐκτήμων Σφήττιος , καθ ὃν καιρὸν ἐκ Στύρων ἀπεπλέομεν δεῦρο τῷ στόλῳ παντί , ἐτύχομεν τριηραρχοῦντες καὶ αὐτοὶ καὶ Μειδίας ὁ νῦν κρινόμενος ὑπὸ Δημοσθένους , ᾧ μαρτυροῦμεν .
παντὸς δὲ τοῦ στόλου πλεόντων ἐν τάξει , καὶ τῶν τριηράρχων ἐχόντων παράγγελμα μὴ χωρίζεσθαι ἕως ἂν δεῦρο καταπλεύσωμεν , Μειδίας ὑπολειφθεὶς τοῦ στόλου , καὶ γεμίσας τὴν ναῦν ξύλων καὶ χαράκων καὶ βοσκημάτων καὶ ἄλλων τινῶν , κατέπλευσεν εἰς Πειραιᾶ μόνος μεθ ἡμέρας δύο , καὶ οὐ συγκατέστησε τὸν στόλον μετὰ τῶν ἄλλων τριηράρχων .
εἰ τοίνυν ὡς ἀληθῶς , ἄνδρες Ἀθηναῖοι , οἷάπερ φήσει καὶ καταλαζονεύσεται πρὸς ὑμᾶς αὐτίκα δὴ μάλα , τοιαῦτ ἦν αὐτῷ τὰ λελῃτουργημένα καὶ πεπραγμένα , καὶ μὴ τοιαῦθ οἷ ἐγὼ δεικνύω , οὐ δ οὕτω δήπου τό γε δοῦναι δίκην ὧν ὕβρικεν ἐκφυγεῖν ταῖς λῃτουργίαις δίκαιος ἂν ἦν .
ἐγὼ γὰρ οἶδ ὅτι πολλοὶ πολλὰ κ ἀγάθ ὑμᾶς εἰσιν εἰργασμένοι , οὐ κατὰ τὰς Μειδίου λῃτουργίας , οἱ μὲν ναυμαχίας νενικηκότες , οἱ δὲ πόλεις εἰληφότες , οἱ δὲ πολλὰ καὶ καλὰ ὑπὲρ τῆς πόλεως στήσαντες τρόπαια 0 ·
ἀλλ ὅμως οὐδενὶ πώποτε τούτων δεδώκατε τὴν δωρειὰν ταύτην οὐ δ ἂν δοίητε , ἐξεῖναι τοὺς ἰδίους ἐχθροὺς ὑβρίζειν αὐτῶν ἑκάστῳ , ὁπότ ἂν βούληται καὶ ὃν ἂν δύνηται τρόπον .
οὐ δὲ γὰρ Ἁρμοδίῳ καὶ Ἀριστογείτονι 0 ·
τούτοις γὰρ δὴ μέγισται δέδονται δωρειαὶ παρ ὑμῶν καὶ ὑπὲρ μεγίστων .
οὐ δ ἂν ἠνέσχεσθε , εἰ προσέγραψέ τις ἐν τῇ στήλῃ ἐξεῖναι δὲ καὶ ὑβρίζειν αὐτοῖς ὃν ἂν βούλωνται ·
ὑπὲρ γὰρ αὐτοῦ τούτου τὰς ἄλλας ἔλαβον δωρειάς , ὅτι τοὺς ὑβρίζοντας ἔπαυσαν .
ὅτι τοίνυν καὶ κεκόμισται χάριν , ὦ ἄνδρες Ἀθηναῖοι , παρ ὑμῶν , οὐ μόνον ὧν αὐτὸς λελῃτούργηκε λῃτουργιῶν ἀξίαν  μικρὰ γὰρ αὕτη γέ τις ἦν  , ἀλλὰ καὶ τῶν μεγίστων , καὶ τοῦτο βούλομαι δεῖξαι , ἵνα μη δ ὀφείλειν οἴησθέ τι τῷ καταπτύστῳ τούτῳ .
ὑμεῖς γάρ , ὦ ἄνδρες Ἀθηναῖοι , ἐχειροτονήσατε τοῦτον τῆς Παράλου ταμίαν , ὄντα τοιοῦτον οἷός ἐστι , καὶ πάλιν ἵππαρχον , ὀχεῖσθαι διὰ τῆς ἀγορᾶς ταῖς πομπαῖς οὐ δυνάμενον , καὶ μυστηρίων ἐπιμελητὴν καὶ ἱεροποιόν ποτε καὶ βοώνην , καὶ τὰ τοιαῦτα δή .
εἶτα πρὸς τῶν θεῶν τὸ τὴν τῆς φύσεως κακίαν καὶ ἀνανδρίαν καὶ πονηρίαν ταῖς παρ ὑμῶν ἀρχαῖς καὶ τιμαῖς καὶ χειροτονίαις ἐπανορθοῦσθαι μικρὰν ὑπολαμβάνετ εἶναι δωρειὰν καὶ χάριν 0 ;
καὶ μὴν εἴ τις αὐτοῦ ταῦτ ἀφέλοιτο ἱππάρχηκα , τῆς Παράλου ταμίας γέγονα , τίνος ἔστ ἄξιος οὗτος 0 ;
ἀλλὰ μὴν κ ἀκεῖνό γ ἐπίστασθε , ὅτι τῆς μὲν Παράλου ταμιεύσας Κυζικηνῶν ἥρπασε πλεῖν ἢ πέντε τάλαντα , ὑπὲρ ὧν ἵνα μὴ δῷ δίκην , πάντα τρόπον περιωθῶν καὶ ἐλαύνων τοὺς ἀνθρώπους καὶ τὰ σύμβολα συγχέων τὴν μὲν πόλιν ἐχθρὰν τῇ πόλει πεποίηκεν , τὰ χρήματα δ αὐτὸς ἔχει ·
ἵππαρχος δὲ χειροτονηθεὶς λελύμανται τὸ ἱππικὸν ὑμῶν , τοιούτους θεὶς νόμους οὓς πάλιν αὐτὸς ἔξαρνος ἦν μὴ τεθεικέναι .
καὶ τῆς μὲν Παράλου ταμιεύων τότε , ὅτε τὴν ἐπὶ Θηβαίους ἔξοδον εἰς Εὔβοιαν ἐποιεῖσθ ὑμεῖς , δώδεκα τῆς πόλεως τάλαντ ἀναλίσκειν ταχθείς , ἀξιούντων ὑμῶν πλεῖν καὶ παραπέμπειν τοὺς στρατιώτας οὐκ ἐβοήθησεν , ἀλλ ἤδη τῶν σπονδῶν γεγονυιῶν , ἃς Διοκλῆς ἐσπείσατο Θηβαίοις , ἧκεν .
καὶ τόθ ἡττᾶτο πλέων τῶν ἰδιωτικῶν τριήρων μιᾶς ·
οὕτως εὖ τὴν ἱερὰν τριήρη παρεσκευάκει .
ἱππαρχῶν τοίνυν , τί οἴεσθε τ ἄλλα ;
ἀλλ ἵππον , ἵππον οὐκ ἐτόλμησεν ὁ λαμπρὸς καὶ πλούσιος οὗτος πρίασθαι , ἀλλ ἐπ ἀλλοτρίου τὰς πομπὰς ἡγεῖτο , τοῦ Φιλομήλου τοῦ Παιανιέως ἵππου ·
καὶ ταῦτα πάντες ἴσασιν οἱ ἱππεῖς .
καὶ ὅτι ταῦτ ἀληθῆ λέγω , κάλει μοι καὶ τούτων τοὺς μάρτυρας .
μΑΡτΥΡΕσ βούλομαι τοίνυν ὑμῖν , ὦ ἄνδρες Ἀθηναῖοι , καὶ ὅσων ἤδη καταχειροτονήσαντος τοῦ δήμου περὶ τὴν ἑορτὴν ἀδικεῖν ὑμεῖς κατεγνώκατε , εἰπεῖν , καὶ δεῖξαι τί πεποιηκότες αὐτῶν ἔνιοι τίνος ὀργῆς τετυχήκασι παρ ὑμῶν , ἵνα ταῦτα πρὸς τὰ τούτῳ πεπραγμέν ἀντιθῆτε .
πρῶτον μὲν τοίνυν , ἵνα πρώτης τῆς τελευταίας γεγονυίας μνησθῶ καταγνώσεως , περὶ τὰ μυστήρι ἀδικεῖν Εὐάνδρου κατεχειροτόνησεν ὁ δῆμος τοῦ Θεσπιῶς , προβαλλομένου αὐτὸν Μενίππου , Καρός τινος ἀνθρώπου .
ἔστι δ ὁ αὐτὸς νόμος τῷδε τῷ περὶ τῶν Διονυσίων ὁ περὶ τῶν μυστηρίων , κ ἀκεῖνος ὕστερος τοῦδ ἐτέθη .
τί οὖν ποιήσαντος , ὦ ἄνδρες Ἀθηναῖοι , κατεχειροτονήσατε τοῦ Εὐάνδρου ;
τοῦτ ἀκούσατε .
ὅτι δίκην ἐμπορικὴν καταδικασάμενος τοῦ Μενίππου , οὐκ ἔχων πρότερον λαβεῖν αὐτόν , ὡς ἔφη , τοῖς μυστηρίοις ἐπιδημοῦντος ἐπελάβετο .
κατεχειροτονήσατε μὲν διὰ ταῦτα , καὶ οὐ δ ὁτιοῦν ἄλλο προσῆν , εἰσελθόντα δ εἰς τὸ δικαστήριον ἐβούλεσθε μὲν θανάτῳ κολάσαι , τοῦ δὲ προβαλλομένου πεισθέντος τὴν δίκην τε πᾶσαν ἀφεῖναι ἠναγκάσατ αὐτόν , ἣν ᾑρήκει πρότερον  ἦν δὲ δυοῖν αὕτη ταλάντοιν  , καὶ προσετιμήσατε τὰς βλάβας , ἃς ἐπὶ τῇ χειροτονίᾳ μένων ἐλογίζεθ αὑτῷ γεγενῆσθαι πρὸς ὑμᾶς ἅνθρωπος .
εἷς μὲν οὗτος ἐξ ἰδίου πράγματος , οὐδεμιᾶς ὕβρεως προσούσης , ὑπὲρ αὐτοῦ τοῦ παραβῆναι τὸν νόμον τοσαύτην ἔδωκε δίκην .
τοῦτο γάρ ἐσθ ὃ φυλάττειν ὑμᾶς δεῖ , τοὺς νόμους , τὸν ὅρκον ·
ταῦτ ἔχεθ ὑμεῖς οἱ δικάζοντες ἀεὶ παρὰ τῶν ἄλλων ὡσπερεὶ παρακαταθήκην , ἣν ἅπασιν , ὅσοι μετὰ τοῦ δικαίου πρὸς ὑμᾶς ἔρχονται , σῶν ὑπάρχειν δεῖ 0 .
ἕτερος ἀδικεῖν ποτ ἔδοξεν ὑμῖν περὶ τὰ Διονύσια , καὶ κατεχειροτονήσατ αὐτοῦ παρεδρεύοντος ἄρχοντι τῷ υἱεῖ , ὅτι θέαν τινὸς καταλαμβάνοντος ἥψατο , ἐξείργων ἐκ τοῦ θεάτρου ·
ἦν δ οὗτος ὁ τοῦ βελτίστου πατὴρ Χαρικλείδου , τοῦ ἄρξαντος .
καὶ μέγα γ ὑμῖν τοῦτ ἐδόκει δίκαιον ἔχειν ὁ προβαλλόμενος λέγειν , εἰ κατελάμβανον , ἄνθρωπε , θέαν , εἰ μὴ τοῖς κηρύγμασιν , ὡς σύ με φῄς , ἐπειθόμην , τίνος ἐκ τῶν νόμων εἶ κύριος , καὶ ὁ ἄρχων αὐτός ;
τοῖς ὑπηρέταις ἐξείργειν εἰπεῖν , οὐκ αὐτὸς τύπτειν 0 .
οὐ δ οὕτω πείθομαι ·
ἐπιβολὴν ἐπιβαλεῖν , πάντα μᾶλλον πλὴν αὐτὸς ἅψασθαι τῇ χειρί 0 ·
πολλὰ γὰρ πρὸ τοῦ μὴ τὸ σῶμ ἕκαστον ὑβρίζεσθαι πεποιήκασιν οἱ νόμοι .
ταῦτ ἔλεγεν μὲν ἐκεῖνος , ἐχειροτονήσατε δ ὑμεῖς ·
οὐ μὴν εἰσῆλθεν εἰς τὸ δικαστήριον οὗτος , ἀλλ ἐτελεύτησεν πρότερον .
ἑτέρου τοίνυν ὅ τε δῆμος ἅπας κατεχειροτόνησ ἀδικεῖν περὶ τὴν ἑορτήν , καὶ ὑμεῖς εἰσελθόντ ἀπεκτείνατε τοῦτον , Κτησικλέα , ὅτι σκῦτος ἔχων ἐπόμπευε , καὶ τούτῳ μεθύων ἐπάταξέ τιν ἐχθρὸν ὑπάρχονθ ἑαυτῷ ·
ἐδόκει γὰρ ὕβρει καὶ οὐκ οἴνῳ τύπτειν , ἀλλὰ τὴν ἐπὶ τῆς πομπῆς καὶ τοῦ μεθύειν πρόφασιν λαβὼν ἀδικεῖν , ὡς δούλοις χρώμενος τοῖς ἐλευθέροις .
ἁπάντων τοίνυν , ὦ ἄνδρες Ἀθηναῖοι , τούτων , ὧν ὁ μὲν ὧν εἷλεν ἀποστάς , ὁ δὲ καὶ θανάτῳ ζημιωθεὶς φαίνεται , πολλῷ δεινότερ εὖ οἶδ ὅτι πάντες ἂν εἶναι φήσειαν τὰ Μειδίᾳ πεπραγμένα 0 ·
οὔ τε γὰρ πομπεύων οὔ τε δίκην ᾑρηκὼς οὔ τε παρεδρεύων οὔ τ ἄλλην σκῆψιν ἔχων οὐδεμίαν πλὴν ὕβριν , τοιαῦτα πεποίηκεν οἷ οὐδεὶς ἐκείνων .
καὶ τούτους μὲν ἐάσω .
ἀλλὰ Πύρρον , ὦ ἄνδρες Ἀθηναῖοι , τὸν Ἐτεοβουτάδην , ἐνδειχθέντα δικάζειν ὀφείλοντα τῷ δημοσίῳ , θανάτῳ ζημιῶσαί τινες ὑμῶς ᾤοντο χρῆναι , καὶ τέθνηκεν ἁλοὺς παρ ὑμῖν ·
καίτοι τοῦτο τὸ λῆμμα δι ἔνδειαν , οὐ δι ὕβριν λαμβάνειν ἐπεχείρησεν ἐκεῖνος .
καὶ πολλοὺς ἂν ἑτέρους ἔχοιμι λέγειν , ὧν οἱ μὲν τεθνᾶσιν , οἱ δ ἠτιμωμένοι διὰ πολλῷ τούτων εἰσὶν ἐλάττω πράγματα .
ὑμεῖς , ὦ ἄνδρες Ἀθηναῖοι , Σμίκρῳ δέκα ταλάντων ἐτιμήσατε καὶ Σκίτωνι τοσούτων ἑτέρων , δόξαντι παράνομα γράφειν , καὶ οὔ τε παιδί οὔ τε φίλους οὔ τε συγγενεῖς οὔ θ ὁντινοῦν ἠλεήσατε τῶν παρόντων ἐκείνοις .
μὴ τοίνυν , ἐὰν μὲν εἴπῃ τις παράνομα , οὕτως ὀργιζόμενοι φαίνεσθε , ἐὰν δὲ ποιῇ , μὴ λέγῃ , πράως διάκεισθε .
οὐδὲν γὰρ ῥῆμ οὐ δ ὄνομ οὕτως ἐστὶ τοῖς πολλοῖς ὑμῶν χαλεπόν , ὡς ὅσ ὑβρίζων τις τὸν ἐντυχόνθ ὑμῶν διαπράττεται .
μὴ τοίνυν αὐτοὶ καθ ὑμῶν αὐτῶν δεῖγμα τοιοῦτον ἐξενέγκητ , ἄνδρες Ἀθηναῖοι , ὡς ἄρ ὑμεῖς , ἂν μὲν τῶν μετρίων τινὰ καὶ δημοτικῶν λάβηθ ὁτιοῦν ἀδικοῦντα , οὔ τ ἐλεήσετ οὔ τ ἀφήσετε , ἀλλ ἀποκτενεῖτ ἢ ἀτιμώσετε , ἂν δὲ πλούσιος ὤν τις ὑβρίζῃ , συγγνώμην ἕξετε 0 .
οὐ γὰρ δίκαιον 0 ·
ἀλλ ἐπὶ πάντων ὁμοίως ὀργιζόμενοι φαίνεσθε .
ἃ τοίνυν οὐδενὸς τῶν εἰρημένων ἧττον ἀναγκαῖον εἶναι νομίζω πρὸς ὑμᾶς εἰπεῖν , ταῦτ εἰπὼν ἔτι καὶ βραχέα περὶ τούτων διαλεχθεὶς καταβήσομαι .
ἔστιν , ὦ ἄνδρες Ἀθηναῖοι , μεγάλη τοῖς ἀδικοῦσιν ἅπασι μερὶς καὶ πλεονεξία ἡ τῶν ὑμετέρων τρόπων πραότης .
ὅτι δὴ ταύτης οὐ δ ὁτιοῦν ὑμῖν μεταδοῦναι τούτῳ προσήκει , ταῦτ ἀκούσατέ μου .
ἐγὼ νομίζω πάντας ἀνθρώπους ἐράνους φέρειν παρὰ πάντα τὸν βίον αὑτοῖς , οὐχὶ τούσδε μόνους οὓς συλλέγουσί τινες καὶ ὧν πληρωταὶ γίγνονται , ἀλλὰ καὶ ἄλλους .
οἷον ἔστι μέτριος καὶ φιλάνθρωπός τις ἡμῶν καὶ πολλοὺς ἐλεῶν ·
τούτῳ τ αὐτὸ δίκαιον ὑπάρχειν παρὰ πάντων , ἄν ποτ εἰς χρείαν καὶ ἀγῶν ἀφίκηται 0 .
ἄλλος οὑτοσί τις ἀναιδὴς καὶ πολλοὺς ὑβρίζων , καὶ τοὺς μὲν πτωχούς , τοὺς δὲ καθάρματα , τοὺς δ οὐ δ ἀνθρώπους ὑπολαμβάνων 0 1 ·
τούτῳ τὰς αὐτὰς δίκαιον ὑπάρχειν φοράς , ἅσπερ αὐτὸς εἰσενήνοχε τοῖς ἄλλοις 0 .
ἂν τοίνυν ὑμῖν ἐπίῃ σκοπεῖν , τούτου πληρωτὴν εὑρήσετε Μειδίαν ὄντα τοῦ ἐράνου , καὶ οὐκ ἐκείνου .
οἶδα τοίνυν ὅτι τὰ παιδί ἔχων ὀδυρεῖται , καὶ πολλοὺς λόγους καὶ ταπεινοὺς ἐρεῖ , δακρύων καὶ ὡς ἐλεινότατον ποιῶν ἑαυτόν .
ἔστι δ , ὅσῳ περ ἂν αὑτὸν νῦν ταπεινότερον ποιῇ , τοσούτῳ μᾶλλον ἄξιον μισεῖν αὐτόν , ὦ ἄνδρες Ἀθηναῖοι .
ὅτι εἰ μὲν μηδαμῶς δυνηθεὶς ταπεινὸς γενέσθαι οὕτως ἀσελγὴς καὶ βίαιος ἦν ἐπὶ τοῦ παρεληλυθότος βίου , τῇ φύσει καὶ τῇ τύχῃ , δι ἣν τοιοῦτος ἐγένετο , ἄξιον ἦν ἄν τι τῆς ὀργῆς ἀνεῖναι ·
εἰ δ ἐπιστάμενος μέτριον παρέχειν αὑτὸν ὅταν βούληται τὸν ἐναντίον ἢ τοῦτον τὸν τρόπον εἵλετο ζῆν , εὔδηλον δήπου τοῦθ ὅτι καὶ νῦν ἂν διακρούσηται , πάλιν αὐτὸς ἐκεῖνος ὃν ὑμεῖς ἴστε γενήσεται 0 .
οὐ δεῖ δὴ προσέχειν , οὐ δὲ τὸν παρόντα καιρόν , ὃν οὗτος ἐξεπίτηδες πλάττεται , κυριώτερον οὐ δὲ πιστότερον τοῦ παντός , ὃν αὐτοὶ σύνιστε , χρόνου ποιήσασθαι .
ἐμοὶ παιδί οὐκ ἔστιν , οὐ δ ἂν ἔχοιμι ταῦτα παραστησάμενος κλάειν καὶ δακρύειν ἐφ οἷς ὑβρίσθην .
διὰ τοῦτ ἄρα τοῦ πεποιηκότος ὁ πεπονθὼς ἔλαττον ἕξω παρ ὑμῖν ;
ἀλλ ὅταν οὗτος ἔχων τὰ παιδία τούτοις ἀξιοῖ δοῦναι τὴν ψῆφον ὑμᾶς , τόθ ὑμεῖς τοὺς νόμους ἔχοντά με πλησίον ἡγεῖσθε παρεστάναι , τούτοις ἀξιοῦντα καὶ ἀντιβολοῦνθ ἕκαστον ὑμῶν ψηφίσασθαι .
οἷς ὑμεῖς κατὰ πολλὰ δικαιότερον πρόσθοισθ ἂν ἢ τούτῳ ·
καὶ γὰρ ὀμωμόκατ , ὦ ἄνδρες Ἀθηναῖοι , τοῖς νόμοις πείσεσθαι , καὶ τῶν ἴσων μέτεστιν ὑμῖν διὰ τοὺς νόμους , καὶ πάνθ ὅσ ἔστ ἀγάθ ὑμῖν διὰ τοὺς νόμους ἐστίν , οὐ διὰ Μειδίαν οὐ δὲ διὰ τοὺς Μειδίου παῖδας .
καὶ ῥήτωρ ἐστὶν οὗτος ἴσως ἐμὲ φήσει λέγων .
ἐγὼ δ , εἰ μὲν ὁ συμβουλεύων ὅ τι ἂν συμφέρειν ὑμῖν ἡγῆται , καὶ τοῦτ ἄχρι τοῦ μηδὲν ὑμῖν ἐνοχλεῖν μη δὲ βιάζεσθαι , ῥήτωρ ἐστίν , οὔ τε φύγοιμ ἂν οὔ τ ἀπαρνοῦμαι τοῦτο τ οὔνομα ·
εἰ μέντοι ῥήτωρ ἐστὶν οἵους ἐνίους τῶν λεγόντων ἐγὼ καὶ ὑμεῖς δ ὁρᾶτε , ἀναιδεῖς καὶ ἀφ ὑμῶν πεπλουτηκότας , οὐκ ἂν εἴην οὗτος ἐγώ ·
εἴληφα μὲν γὰρ οὐ δ ὁτιοῦν παρ ὑμῶν , τὰ δ ὄντ εἰς ὑμᾶς πλὴν πάνυ μικρῶν ἅπαντ ἀνήλωκα .
καίτοι καὶ εἰ τούτων ἦν πονηρότατος , κατὰ τοὺς νόμους ἔδει παρ ἐμοῦ δίκην λαμβάνειν , οὐκ ἐφ οἷς ἐλῃτούργουν ὑβρίζειν .
ἔτι τοίνυν οὐ δὲ εἷς ἐστιν ὅστις ἐμοὶ τῶν λεγόντων συναγωνίζεται .
καὶ οὐδενὶ μέμφομαι ·
οὐ δὲ γὰρ αὐτὸς οὐδενὸς εἵνεκα τούτων οὐδὲν ἐν ὑμῖν πώποτ εἶπον , ἀλλ ἁπλῶς κατ ἐμαυτὸν ἔγνων καὶ λέγειν καὶ πράττειν ὅ τι ἂν συμφέρειν ὑμῖν ἡγῶμαι .
ἀλλὰ τούτῳ πάντας αὐτίκα δὴ μάλα συνεξεταζομένους τοὺς ῥήτορας ὄψεσθ ἐφεξῆς .
καίτοι πῶς ἐστι δίκαιον , τ οὔνομα μὲν τοῦθ ὡς ὄνειδος προφέρειν ἐμοί , διὰ τούτων δ αὐτὸν τῶν ἀνδρῶν ἀξιοῦν σωθῆναι 0 ;
τάχα τοίνυν ἴσως καὶ τὰ τοιαῦτ ἐρεῖ , ὡς ἐσκεμμένα καὶ παρεσκευασμένα πάντα λέγω νῦν .
ἐγὼ δ ἐσκέφθαι μέν , ὦ ἄνδρες Ἀθηναῖοι , φημὶ καὶ οὐκ ἂν ἀρνηθείην , καὶ μεμελετηκέναι γ ὡς ἐνῆν μάλιστ ἐμοί ·
καὶ γὰρ ἂν ἄθλιος ἦν , εἰ τοιαῦτα παθὼν καὶ πάσχων ἠμέλουν ὧν περὶ τούτων ἐρεῖν ἔμελλον πρὸς ὑμᾶς ·
γεγραφέναι μέντοι μοι τὸν λόγον Μειδίαν ·
ὁ γὰρ τὰ ἔργα παρεσχηκὼς περὶ ὧν εἰσιν οἱ λόγοι δικαιότατ ἂν ταύτην ἔχοι τὴν αἰτίαν , οὐχ ὁ ἐσκεμμένος οὐ δ ὁ μεριμνήσας τὰ δίκαια λέγειν νῦν .
ἐγὼ μὲν οὖν τοῦτο ποιῶν , ὦ ἄνδρες Ἀθηναῖοι , καὶ αὐτὸς ὁμολογῶ ·
μειδίαν μέντοι μηδὲν ἐσκέφθαι πώποτ ἐν παντὶ τῷ βίῳ δίκαιον εἰκός ἐστιν ·
εἰ γὰρ καὶ κατὰ μικρὸν ἐπῄει τὰ τοιαῦτ αὐτῷ σκοπεῖν , οὐκ ἂν τοσοῦτον διημάρτανε τοῦ πράγματος .
οἶμαι τοίνυν αὐτὸν οὐ δὲ τοῦ δήμου κατηγορεῖν ὀκνήσειν οὐ δὲ τῆς ἐκκλησίας , ἀλλ ἅπερ τότ ἐτόλμα λέγειν ὅτ ἦν ἡ προβολή , ταῦτα καὶ νῦν ἐρεῖν , ὡς ὅσοι δέον ἐξιέναι κατέμενον καὶ ὅσοι τὰ φρούρι ἦσαν ἔρημα λελοιπότες , ἐξεκλησίασαν , καὶ χορευταὶ καὶ ξένοι καὶ τοιοῦτοί τινες ἦσαν οἳ κατεχειροτόνησαν αὐτοῦ .
εἰς γὰρ τοῦτο θράσους καὶ ἀναιδείας τότ ἀφίκετ , ὦ ἄνδρες δικασταί , ὡς ἴσασιν ὅσοι παρῆσαν ὑμῶν , ὥστε κακῶς λέγων καὶ ἀπειλῶν καὶ βλέπων εἰς τὸν ἀεὶ θορυβοῦντα τόπον τῆς ἐκκλησίας καταπλήξειν ᾤετο τὸν δῆμον ἅπαντα .
ᾗ καὶ γελοῖ εἶναι τὰ νῦν , οἶμαι , δάκρυ εἰκότως ἂν αὐτοῦ δοκοίη .
τί λέγεις , ὦ μιαρὰ κεφαλή ;
σὺ τὰ σαυτοῦ παιδί ἀξιώσεις ἐλεεῖν ἢ σὲ τούσδε , ἢ σπουδάζειν εἰς τὰ σά , τοὺς ὑπὸ σοῦ δημοσίᾳ προπεπηλακισμένους 0 ;
σὺ μόνος τῶν ὄντων ἀνθρώπων ἐπὶ μὲν τοῦ βίου τοσαύτης ὑπερηφανίας πλήρης ὢν ἔσει φανερώτατος , ὥστε καὶ πρὸς οὓς μηδέν ἐστί σοι πρᾶγμα , λυπεῖσθαι τὴν σὴν θρασύτητα καὶ φωνὴν καὶ σχῆμα καὶ τοὺς σοὺς ἀκολούθους καὶ πλοῦτον καὶ ὕβριν θεωροῦντας , ἐν δὲ τῷ κρίνεσθαι παραχρῆμ ἐλεηθήσει ;
μεγάλην μέντἂν ἀρχήν , μᾶλλον δὲ τέχνην , εἴης εὑρηκώς , εἰ δύο τ ἀναντιώταθ ἑαυτοῖς ἐν οὕτω βραχεῖ χρόνῳ περὶ σαυτὸν δύναιο ποιεῖσθαι , φθόνον ἐξ ὧν ζῇς , καὶ ἐφ οἷς ἐξαπατᾷς ἔλεον .
οὐκ ἔστιν οὐδαμόθεν σοι προσήκων ἔλεος οὐ δὲ καθ ἕν , ἀλλὰ τ οὐναντίον μῖσος καὶ φθόνος καὶ ὀργή 0 ·
τούτων γὰρ ἄξια ποιεῖς .
ἀλλ ἐπ ἐκεῖν ἐπάνειμι , ὅτι τοῦ δήμου κατηγορήσει καὶ τῆς ἐκκλησίας .
ὅταν οὖν τοῦτο ποιῇ , ἐνθυμεῖσθε παρ ὑμῖν αὐτοῖς , ἄνδρες δικασταί , ὅτι οὗτος τῶν μεθ ἑαυτοῦ στρατευσαμένων ἱππέων , ὅτ εἰς Ὄλυνθον διέβησαν , ἐλθὼν πρὸς ὑμᾶς εἰς τὴν ἐκκλησίαν κατηγόρει .
πάλιν νῦν μείνας πρὸς τοὺς ἐξεληλυθότας τοῦ δήμου κατηγορήσει .
πότερον οὖν ὑμεῖς , ἐάν τε μένητε ἐάν τ ἐξίητε , ὁμολογήσετ εἶναι τοιοῦτοι οἵους Μειδίας ὑμᾶς ἀποφαίνει , ἢ τ οὐναντίον τοῦτον ἀεὶ καὶ πανταχοῦ θεοῖς ἐχθρὸν καὶ βδελυρόν 0 ;
ἐγὼ μὲν οἶμαι τοῦτον τοιοῦτον ·
ὃν γὰρ οὐχ ἱππεῖς , οὐ συνάρχοντες , οὐ φίλοι δύνανται φέρειν , τί τοῦτον εἴπῃ τις ;
ἐμοὶ μὲν νὴ τὸν Δία καὶ τὸν Ἀπόλλω καὶ τὴν Ἀθηνᾶν  εἰρήσεται γάρ , εἴ τ ἄμεινον εἴ τε μή ,  ὅθ οὗτος ὡς ἀπήλλαγμαι περιιὼν ἐλογοποίει , ἔνδηλοί τινες ἦσαν ἀχθόμενοι τῶν πάνυ τούτῳ λαλούντων ἡδέως 0 1 2 .
καὶ νὴ Δί αὐτοῖς πολλὴ συγγνώμη ·
οὐ γάρ ἐστι φορητὸς ἅνθρωπος , ἀλλὰ καὶ πλουτεῖ μόνος καὶ λέγειν δύναται μόνος , καὶ πάντες εἰσὶ τούτῳ καθάρματα καὶ πτωχοὶ καὶ οὐ δ ἄνθρωποι .
τὸν οὖν ἐπὶ ταύτης τῆς ὑπερηφανίας ὄντα , νῦν ἐὰν ἀποφύγῃ , τί ποιήσειν οἴεσθε ;
ἐξ ὅτου δὲ τοῦτ ἂν εἰδείητ ἐγὼ φράσω ·
εἰ τοῖς μετὰ τὴν χειροτονίαν τεκμηρίοις θεωρήσαιτε 0 .
τίς γάρ ἐστιν ὅστις καταχειροτονηθὲν αὐτοῦ , καὶ ταῦτ ἀσεβεῖν περὶ τὴν ἑορτήν , εἰ καὶ μηδεὶς ἄλλος ἐπῆν ἀγὼν ἔτι μη δὲ κίνδυνος , οὐκ ἂν ἐπ αὐτῷ τούτῳ κατέδυ καὶ μέτριον παρέσχεν ἑαυτὸν τόν γε δὴ μέχρι τῆς κρίσεως χρόνον , εἰ καὶ μὴ πάντα 0 ;
οὐδεὶς ὅστις οὐκ ἄν 0 .
ἀλλ οὐ Μειδίας , ἀλλ ἀπὸ τῆς ἡμέρας ταύτης λέγει , λοιδορεῖται , βοᾷ .
χειροτονεῖταί τις ·
μειδίας Ἀναγυράσιος προβέβληται .
καὶ ταῦτα πάντα ποιεῖ δῆλον ὅτι οὐδὲν ἄλλ ἐνδεικνύμενος ἢ ὅτι ἐγὼ οὐδὲν πέπονθ ὑπὸ τῆς καταχειροτονίας , οὐ δὲ δέδοικ οὐ δὲ φοβοῦμαι τὸν μέλλοντ ἀγῶνα 0 .
ὃς οὖν , ὦ ἄνδρες Ἀθηναῖοι , τὸ μὲν ὑμᾶς δεδιέναι δοκεῖν αἰσχρὸν ἡγεῖται , τὸ δὲ μηδὲν φροντίζειν ὑμῶν νεανικόν , τοῦτον οὐκ ἀπολωλέναι δεκάκις προσήκει ;
οὐ δὲ γὰρ ἕξειν ὑμᾶς ὅ τι χρήσεσθ αὐτῷ νομίζει .
πλούσιος , θρασύς , μέγα φρονῶν , μέγα φθεγγόμενος , βίαιος , ἀναιδής ,  ποῦ ληφθήσεται , νῦν ἐὰν διακρούσηται ;
ἀλλ ἔγωγε , εἰ μηδενὸς εἵνεκα τῶν ἄλλων , τῶν γε δημηγοριῶν ὧν ἑκάστοτε δημηγορεῖ , καὶ ἐν οἷς καιροῖς , τὴν μεγίστην ἂν αὐτὸν δικαίως οἶμαι δίκην δοῦναι 0 .
ἴστε γὰρ δήπου τοῦθ ὅτι , ἂν μέν τι τῶν δεόντων ἀπαγγελθῇ τῇ πόλει καὶ τοιοῦτον οἷον εὐφρᾶναι πάντας , οὐδαμοῦ πώποτε Μειδίας τῶν συνηδομένων οὐ δὲ τῶν συγχαιρόντων ἐξητάσθη τῷ δήμῳ , ἂν δέ τι φλαῦρον , ὃ μηδεὶς ἂν βούλοιτο τῶν ἄλλων , πρῶτος ἀνέστηκεν εὐθέως καὶ δημηγορεῖ , ἐπεμβαίνων τῷ καιρῷ καὶ τῆς σιωπῆς ἀπολαύων ἣν ἐπὶ τῷ περὶ τῶν συμβεβηκότων ἄχθεσθαι ποιεῖσθ ὑμεῖς 0 ·
τοιοῦτοι γάρ ἐστ , ὦ ἄνδρες Ἀθηναῖοι ·
οὐ γὰρ ἐξέρχεσθε , οὐ δ οἴεσθε δεῖν χρήματ εἰσφέρειν .
εἶτα θαυμάζετ εἰ κακῶς τὰ πράγμαθ ὑμῖν ἔχει 0 ;
ἔμ οἴεσθ ὑμῖν εἰσοίσειν , ὑμεῖς δὲ νεμεῖσθαι ;
ἔμ οἴεσθε τριηραρχήσειν , ὑμεῖς δ οὐκ ἐμβήσεσθαι ;
τοιαῦθ ὑβρίζων καὶ τὴν ἀπὸ τῆς ψυχῆς πικρίαν καὶ κακόνοιαν , ἣν κατὰ τῶν πολλῶν ὑμῶν ἔχων ἀφανῆ παρ ἑαυτῷ περιέρχεται , φανερὰν ἐπὶ τοῦ καιροῦ καθιστάς .
δεῖ τοίνυν , ὦ ἄνδρες Ἀθηναῖοι , καὶ ὑμᾶς οὕτω νῦν , ὅταν ἐξαπατῶν καὶ φενακίζων ὀδύρηται καὶ κλάῃ καὶ δέηται , ταῦθ ὑποβάλλειν αὐτῷ ·
τοιοῦτος γὰρ εἶ , Μειδία ·
ὑβριστὴς γὰρ εἶ , οὐκ ἐθέλεις ἔχειν παρὰ σεαυτῷ τὼ χεῖρε .
εἶτα θαυμάζεις εἰ κακὸς κακῶς ἀπολεῖ ;
ἀλλὰ νομίζεις ἡμᾶς μὲν ἀνέξεσθαί σου , αὐτὸς δὲ τυπτήσειν ;
καὶ ἡμᾶς μὲν ἀποψηφιεῖσθαί σου , σὺ δ οὐ παύσεσθαι 0 ;
καὶ βοηθοῦσιν οἱ λέγοντες ὑπὲρ αὐτοῦ , οὐχ οὕτω τούτῳ χαρίσασθαι μὰ τοὺς θεοὺς βουλόμενοι , ὡς ἐπηρεάζειν ἐμοὶ διὰ τὴν ἰδίαν ἔχθραν , ἣν οὗτος αὑτῷ πρὸς ἐμέ , ἄν τ ἐγὼ φῶ ἄν τε μὴ φῶ , φησὶν εἶναι καὶ βιάζεται , οὐκ ὀρθῶς 0 ·
ἀλλὰ κινδυνεύει τὸ λίαν εὐτυχεῖν ἐνίοτ ἐπαχθεῖς ποιεῖν ·
ὅπου γὰρ ἐγὼ μὲν οὐ δὲ πεπονθὼς κακῶς ἐχθρὸν εἶναί μοι τοῦτον ὁμολογῶ , οὗτος δ οὐ δ ἀφιέντ ἀφίησιν , ἀλλὰ καὶ ἐπὶ τοῖς ἀλλοτρίοις ἀγῶσιν ἀπαντᾷ καὶ νῦν ἀναβήσεται μη δὲ τῆς κοινῆς τῶν νόμων ἐπικουρίας ἀξιῶν ἐμοὶ μετεῖναι , πῶς οὐχ οὗτος ἐπαχθής ἐστιν ἤδη καὶ μείζων ἢ καθ ὅσον ἡμῶν ἑκάστῳ συμφέρει 0 ;
ἔτι τοίνυν παρῆν , ὦ ἄνδρες Ἀθηναῖοι , καὶ καθῆτ Εὔβουλος ἐν τῷ θεάτρῳ , ὅθ ὁ δῆμος κατεχειροτόνησε Μειδίου , καὶ καλούμενος ὀνομαστὶ καὶ ἀντιβολοῦντος τούτου καὶ λιπαροῦντος , ὡς ὑμεῖς ἴστε , οὐκ ἀνέστη .
καὶ μὴν εἰ μὲν μηδὲν ἠδικηκότος ἡγεῖτο τὴν προβολὴν γεγενῆσθαι , τότ ἔδει τόν γε φίλον δήπου συνειπεῖν καὶ βοηθῆσαι ·
εἰ δὲ καταγνοὺς ἀδικεῖν τότε , διὰ ταῦτ οὐχ ὑπήκουσεν , νῦν δ , ὅτι προσκέκρουκεν ἐμοί , διὰ ταῦτα τοῦτον ἐξαιτήσεται , ὑμῖν οὐχὶ καλῶς ἔχει χαρίσασθαι ·
μὴ γὰρ ἔστω μηδεὶς ἐν δημοκρατίᾳ τηλικοῦτος , ὥστε συνειπὼν τὸν μὲν ὑβρίσθαι , τὸν δὲ μὴ δοῦναι δίκην ποιῆσαι .
ἀλλ εἰ κακῶς ἐμὲ βούλει ποιεῖν , Εὔβουλε , ὡς ἔγωγε μὰ τοὺς θεοὺς οὐκ οἶδ ἀνθ ὅτου , δύνασαι μὲν καὶ πολιτεύει , κατὰ τοὺς νόμους δ ἥντινα βούλει παρ ἐμοῦ δίκην λάμβανε , ὧν δ ἐγὼ παρὰ τοὺς νόμους ὑβρίσθην , μή μ ἀφαιροῦ τὴν τιμωρίαν .
εἰ δ ἀπορεῖς ἐκείνως με κακῶς ποιῆσαι , εἴη ἂν καὶ τοῦτο σημεῖον τῆς ἐμῆς ἐπιεικείας , εἰ τοὺς ἄλλους ῥᾳδίως κρίνων ἐμὲ μηδὲν ἔχεις ἐφ ὅτῳ τοῦτο ποιήσεις .
πέπυσμαι τοίνυν καὶ Φιλιππίδην καὶ Μνησαρχίδην καὶ Διότιμον τὸν Εὐωνυμέα καὶ τοιούτους τινὰς πλουσίους καὶ τριηράρχους ἐξαιτήσεσθαι καὶ λιπαρήσειν παρ ὑμῶν αὐτόν , αὑτοῖς ἀξιοῦντας δοθῆναι τὴν χάριν ταύτην .
περὶ ὧν οὐδὲν ἂν εἴποιμι πρὸς ὑμᾶς φλαῦρον ἐγώ  καὶ γὰρ ἂν μαινοίμην  ·
ἀλλ ἃ θεωρεῖν ὑμᾶς , ὅταν οὗτοι δέωνται , δεῖ καὶ λογίζεσθαι , ταῦτ ἐρῶ .
ἐνθυμεῖσθ , ὦ ἄνδρες δικασταί , εἰ γένοιντο  ὃ μὴ γένοιτ οὐ δ ἔσται  οὗτοι κύριοι τῆς πολιτείας μετὰ Μειδίου καὶ τῶν ὁμοίων τούτῳ , καί τις ὑμῶν τῶν πολλῶν καὶ δημοτικῶν ἁμαρτὼν εἴς τινα τούτων , μὴ τοιαῦθ οἷα Μειδίας εἰς ἐμέ , ἀλλ ὁτιοῦν ἄλλο , εἰς δικαστήριον εἰσίοι πεπληρωμένον ἐκ τούτων , τίνος συγγνώμης ἢ τίνος λόγου τυχεῖν ἂν οἴεσθε ;
ταχύ γ ἂν χαρίσαιντο , οὐ γάρ 0 ;
ἢ δεηθέντι τῳ τῶν πολλῶν πρόσσχοιεν , ἀλλ οὐκ ἂν εὐθέως εἴποιεν τὸν δὲ βάσκανον , τὸν δ ὄλεθρον , τοῦτον δ ὑβρίζειν , ἀναπνεῖν δέ 0 1 2 ;
ὃν εἴ τις ἐᾷ ζῆν , ἀγαπᾶν δεῖ ;
μὴ τοίνυν , ὦ ἄνδρες Ἀθηναῖοι , τούτοις τοῖς οὕτω χρησαμένοις ἂν ὑμῖν ἄλλως πως ἔχεθ ὑμεῖς , μη δὲ τὸν πλοῦτον μη δὲ τὴν δόξαν τὴν τούτων θαυμάζετε , ἀλλ ὑμᾶς αὐτούς .
πολλὰ τούτοις ἀγάθ ἐστίν , ἃ τούτους οὐδεὶς κωλύει κεκτῆσθαι ·
μὴ τοίνυν μη δ οὗτοι τὴν ἄδειαν , ἣν ἡμῖν κοινὴν οὐσίαν οἱ νόμοι παρέχουσι , κωλυόντων κεκτῆσθαι .
οὐδὲν δεινὸν οὐ δ ἐλεινὸν Μειδίας πείσεται , ἂν ἴσα κτήσηται τοῖς πολλοῖς ὑμῶν , οὓς νῦν ὑβρίζει καὶ πτωχοὺς ἀποκαλεῖ , ἃ δὲ νῦν περιόντ αὐτὸν ὑβρίζειν ἐπαίρει , περιαιρεθῇ .
οὐ δ οὗτοι δήπου ταῦθ ὑμῶν εἰσι δίκαιοι δεῖσθαι , μὴ κατὰ τοὺς νόμους δικάσητ , ἄνδρες δικασταί ·
μὴ βοηθήσητε τῷ πεπονθότι δεινά ·
μὴ εὐορκεῖτε ·
ἡμῖν δότε τὴν χάριν ταύτην .
ταῦτα γάρ , ἄν τι δέωνται περὶ τούτου , δεήσονται , κ ἂν μὴ ταῦτα λέγωσι τὰ ῥήματα .
ἀλλ εἴπερ εἰσὶ φίλοι καὶ δεινὸν εἰ μὴ πλουτήσει Μειδίας ἡγοῦνται , εἰσὶ μὲν εἰς τὰ μάλιστ αὐτοὶ πλούσιοι , καὶ καλῶς ποιοῦσι , χρήματα δ αὐτῷ παρ ἑαυτῶν δόντων , ἵν ὑμεῖς μὲν ἐφ οἷς εἰσήλθετ ὀμωμοκότες δικαίως ψηφίσησθε , οὗτοι δὲ παρ αὑτῶν τὰς χάριτας , μὴ μετὰ τῆς ὑμετέρας αἰσχύνης , ποιῶνται 0 .
εἰ δ οὗτοι χρήματ ἔχοντες μὴ πρόοιντ ἄν , πῶς ὑμῖν καλὸν τὸν ὅρκον προέσθαι 0 ;
πλούσιοι πολλοὶ συνεστηκότες , ὦ ἄνδρες Ἀθηναῖοι , τὸ δοκεῖν τινὲς εἶναι δι εὐπορίαν προσειληφότες , ὑμῶν παρίασι δεησόμενοι .
τούτων μηδενί μ , ὦ ἄνδρες Ἀθηναῖοι , προῆσθε , ἀλλ ὥσπερ ἕκαστος τούτων ὑπὲρ τῶν ἰδίᾳ συμφερόντων καὶ ὑπὲρ τούτου σπουδάσεται , οὕτως ὑμεῖς ὑπὲρ ὑμῶν αὐτῶν καὶ τῶν νόμων καὶ ἐμοῦ τοῦ ἐφ ὑμᾶς καταπεφευγότος σπουδάσατε , καὶ τηρήσατε τὴν γνώμην ταύτην ἐφ ἧς νῦν ἐστέ .
καὶ γὰρ εἰ μέν , ὦ ἄνδρες Ἀθηναῖοι , τόθ ὅτ ἦν ἡ προβολή , τὰ πεπραγμέν ὁ δῆμος ἀκούσας ἀπεχειροτόνησε Μειδίου , οὐκ ἂν ὁμοίως ἦν δεινόν ·
καὶ γὰρ μὴ γεγενῆσθαι , καὶ μὴ περὶ τὴν ἑορτὴν ἀδικήματα ταῦτ εἶναι , καὶ πόλλ ἂν εἶχέ τις αὑτὸν παραμυθήσασθαι .